MTB-BG.com

Байкария | Колибарска Рила
2025-06-07 00:00 - 2025-06-08 23:59 (Europe/Sofia)
В началото на юни месец, когато високата планина все още се белее, а в ниското тучно зелено грее, сме избрали да посетим Източна Рила. Въпреки че липсва такова понятие като “Колибарска Рила”, то в случая сме очертали един въображаем район от водосбора на река Черна Места. Той включва и пасбищата, разположени на височина между 1300 и 1700 метра, които са давали подслон и препитание на различни планински народи през изминалите исторически епохи. Целта ни е в рамките на тези два дни да обиколим и надзърнем в шареното битие на част от тези колиби и махали.

Подробности вижте тук: https://tours.bikearea.org/kolibarska-rila/

Байкария | Пътеките на Андора 2.0
2025-06-07 00:00 - 2025-06-14 23:59
Нашето първо каране в Андора през лятото на 2024 г. успя да задоволи всичките ни сетива. Затова без никакви колебания ви каним отново да караме по пътеките на тази малка и интересна страна, сгушена в Източните Пиренеи. Разбира се, ще повторим най-впечатляващите и уникални спускания, но местните ни приятели са ни приготвили и няколко нови епик изненади. Ще се настаним удобно в байк-френдли хотел в Ла Масана и всеки ден ще откриваме по някой “ъгъл” от малката държава. Всеки ден ще сме на високо, ще спускаме естествени и чисти пътеки, ще пробваме чудните им байк паркове. Вечерите ще споделяме емоции на по питие в хубавите малки заведения, пълни със спокойни и весели млади хора. Какво друго ни трябва?

* Паралелно с нашата група ще има и пешеходна група.

Подробности вижте тук: https://tours.bikearea.org/ptekite-na-andora-2-0/

Biking Tours | Trans Slovenia 2025
2025-06-07 00:00 - 2025-06-15 23:59
Това невероятно преживяване с колело започва от сърцето на Юлийските Алпи, преминава през красивата западна част на Словения, през приятни пътеки и недокоснати кътчета, подправено e с местни гурме изживявания и ще ни отведе чак до бреговете на средиземноморския град Пиран на Адриатическо море.

В рамките на седмица с колело ще преминем от Бохинско езеро в сърцето на Юлианските Алпи до прекрасния и очарователен град Пиран на Адриатическия бряг. Ще се насладим на величието на алпийските върхове, на спиращите дъха гледки към зелените долини и на изумрудените реки, докато пресичаме западната част на Словения. По време на това пътуване ще преминем през историческите и природни забележителности на регионите Алпия, Колио, Карст и Истрия и ще се наситим на местните гурме изживявания с традиционните им вкусове и специалитети. Всеки един ден от това пътуване е ново приключение в зелената и китна Словения!Маршрутът е с обща дължина 400 км; денивелация: +8800 м; -9200 м.

Теренът, през който ще караме, е изключително разнообразен, наситен е с високопланински пътеки, чакълени и горски пътища и пътеки. Преминавайки през западната част на страната, ще имаме възможността да се насладим на величествената и разнообразна природа. Ще преминем през китни малки и големи села, ще надникнем в културата и живота на местното дружелюбно население и ще отсядаме в уютни места за нощувки.

Подробностите вижте тук: https://www.facebook.com/events/631670646057299/

Велоучилище МТБ-БГ | Тренировки в 11 Bike Park за възрастни и младежи над 14 г. - 8 юни 2025
2025-06-08 00:00 - 23:59
На 8 юни 2025 г. Велоучилище МТБ-БГ за пръв път организира цяла серия от групови тренировки за младежи над 14 г. и възрастни над 18 г. в 11 Bike Park. Желаещите да се включат имат избор между три отделни курса, от първо до трето ниво (от начинаещи до напреднали), всеки с продължителност 2 часа. Таксата за участие във всяка от тренировките е 70 лв.

За да определите нивото си, може да използвате добре познатия тест на Велоучилище МТБ-БГ, но ето и кратки описания на нивата и нещата, които ще упражняваме във всеки от курсовете:

Велоучилище МТБ-БГ | I-во ниво (начинаещи) – тренировките са предназначени за хора с начални или нулеви умения в карането по пресечен терен. Необходимо е да могат да карат планински велосипед поне в градски условия. Упражненията имат за цел усвояване на базови умения като позиция, баланс, спиране, завиване, преодоляване на леки препятствия, работа с тялото, разпределение на тежестта и др.

Велоучилище МТБ-БГ | II-ро ниво (напредващи) – тренировките са предназначени за хора със средно развити умения в карането по пресечен терен. Упражненията са насочени към усъвършенстване на умения като завиване, изпомпване, преодоляване на специфични препятствия и скачане на начално ниво.

Велоучилище МТБ-БГ | III-то ниво (напреднали) – тренировките са предназначени за хора с добре развити умения в карането по пресечен терен. Упражненията са насочени към усъвършенстване на умения като завиване, изпомпване, преодоляване на специфични препятствия и скачане от начално до средно ниво.

Байкпаркът предлага условия и за още по-високо ниво на каране. Ако вече прелитате без проблеми средни по големина скокове или искате да усвоите различни трикове и експертни техники на каране, най-добре е да се запишете за персонален урок при Георги Радев от 11 Bike Aacdemy, който може да ви помогне да достигнете още по-големи висоти в карането.

Конкретно на 8 юни тренировката за I-во ниво (начинаещи) ще е от 10:30 до 12:30 ч, за III-то ниво (напреднали) от 13:00 до 15:00 ч, а за II-ро ниво (напредващи) от 15:30 до 17:30 ч. Както виждате, поредността на курсовете не е свързана с нивото, а с други фактори.

Записването става през сайта на 11 Bike Park. Най-добре е да си направите регистрация, защото е почти сигурно, че ще искате да повторите и потретите карането там…

Велоучилище МТБ-БГ | Тренировки в 11 Bike Park - 13.06.2025
2025-06-13 00:00 - 23:59
Петък, 13-и… може би не звучи като идеална дата за обучения, но през уикенда ще се уча аз на 101 Серпентини, така че 13 юни се оказа денят от тази седмица, в който мога да насроча тренировки в 11 Bike Park.

Засега съм обявил предимно персонални уроци през деня, както и една тренировка второ ниво (напредващи) привечер от 18 до 19 ч.

Записванията стават чрез сайта на байкпарка: https://book.11bikepark.com/calendar/

Цената на персоналните уроци е 79 лв., а на груповата тренировка 40 лв.

Възможни са и други формати в рамките на деня, по желание на клиентите, т.е. мога да променя програмата, ако някой иска нещо различно от обявеното, стига часът вече да не е ангажиран.

Обръщам внимание и на нещо ново – отскоро предлагам и един специфичен вид персонални уроци, наречени „Семейна тренировка“. При тях идеята е, че участници в близка роднинска връзка могат да карат заедно с помощта на инструктор – примерно родител(и) с дете/деца, или пък деца, които са братя/сестри, а също и семейни двойки. За да е достатъчно приятно и забавно за всички обаче, добре е участниците да са горе-долу със сходно ниво на умения. Засега добавям такива тренировки в календара само по заявка на участниците, така че имайте предвид и този формат. 🙂

ДЛОШ по спускане 2025
2025-06-13 00:00 - 2025-06-15 23:59
Едно от най-важните МТБ събития в календара на Българска федерация колоездене е Държавният личен и отборен шампионат в дисциплината спускане. През 2025 г. домакин на събитието ще е Golden Dust Bike Park, а датите са 13-15 юни. Състезанието ще се проведе по легендарното трасе за спускане “The Gold Digger” над Златица, което ще изглежда по-добре от всякога с доста интересни изненади по него.Ние от КК “Свободно Измерение” ще вложим много усилия и време в перфектна организация и добре подготвено трасе.Очакваме Ви с нетърпение!

Програма:

13 юни (петък)12:00 – 16:00 часа – Оглед14:00 – 16:00 часа – Регистрация

14 юни (събота)09:00 – 10:30 часа – Регистрация и оглед10:30 – 16:30 часа – Тренировки16:30 часа – Техническа конференция

15 юни (неделя)09:30 – 11:30 часа – Тренировки12:00 – Квалификация15:00 – ФиналиНаграждаване – 30 минути след приключване на финалите

За подробности следете събитието във Facebook.

Дивото зове Маджарово 2025
2025-06-13 00:00 - 2025-06-15 23:59
Колоездене и бягане в Маджарово, Източни Родопи в дисциплини МТБ 12, 39 км, ХСМ 62 км, Дуатлон 39 + 12 км и детски състезания по колоездене и бягане на 14 юни и Трейл рън 7, 12, 20 и 31 км на 15 юни 2025 г.В състезанията МТБ 12 и Трейл рън 7 км могат да участват деца с придружители, като регистрацията, стартовият номер и времеизмерването ще е само за възрастния.ХСО състезанието е предходния уикенд, поради международния му статут.

Повече подробности вижте тук: https://www.facebook.com/events/518013917856831/

Велосъстезание Байканджии 2025
2025-06-14 00:00 - 23:59
Байканджии 2025 идва!Завръщаме се, за да отпразнуваме заедно 10 години велосъстезание Байканджии, а любимото трасе ви очаква с необятните гледки към Балкана, свежия планински въздух и гъстите букови гори!Ще има изненади за най-малките участници, както и нови предизвикателства за начинаещите колоездачи.Веселбата и адреналинът също са сигурни!Очаквайте отварянето на регистрацията през февруари!

Повече подробности вижте тук: https://www.facebook.com/events/508042645132105/

101 Sерпентини 2025
2025-06-14 00:00 - 2025-06-15 23:59
101 Sерпентини 2025 ще бъде в средата на юни по добре познатата пътека над гр. Лъки.

Регистрация:Очаквайте месец преди събитието

*Допустима е регистрация на място, но при по-висока такса.

Пълна информация и регламент от 2024 г.: https://kriva.org/event/serpentinite-otnovo-sa-101-izdanie-2024/. Идеята остава същата!

Събитието е предназначено за колоездачи, които обичат да експериментират и са готови да жертват доза скорост в името на красотата и сръчността в завиването с планински велосипед. Няма значение дали се чувствате pro или тепърва искате да се учите. Форматът има за цел да срещне колоездачи с различни умения, за да се учим един от друг.

Правилата са прости:

– По дължината на избраната от завивачите на Крива спица пътека се маркират специални етапи, чиито Sерпентини трябва да се минат върху велосипеда, без пускане на крак или подпиране;

– При излизане от чертите на Sерпентината, стъпване и при нерегламентирани жестове се начисляват наказателни точки от маршал, отговорен за всеки състезателен участък;

– Участникът с най-малко наказания печели;

– При равен брой точки се сравнява и времето на преминаване. По-чевръстият има предимство;

– Всички останали участници, кибици и придружители са свободни да надъхват и подкрепят участниците без ограничения на децибелите и емоциите.

Очакваме ви на 14 и 15 юни край Лъки, като майстори-завивачи или като доброволци-помагачи.

Очаквайте още информация тук: https://www.facebook.com/events/905399654872409/.

Biking Tours | Родопска идилия 2025
2025-06-20 00:00 - 2025-06-22 23:59
Доказал се в годините като най-добрият веломаршрут в Западни Родопи с участието на местни стада, кошари и овчари.От „Настан Сити Девин Калифорния“ през Мугла, Чамла и Чаирски езера, през Каурчан до Кестен, Триград, Орлово око, х. „Орфей“, та чак до овчарника на Калитко!

Подробностите вижте тук: https://www.facebook.com/events/1611830243030589/

Home Mountain Enduro 2025
2025-06-21 00:00 - 2025-06-22 23:59
11-ото поредно издание на Витоша Home Mountain Enduro се задава на 20-22 юни – не го изпускайте!

По традиция едно от най-интересните и технични ендуро състезания в България и тази година ще предизвика уменията и издържливостта на участниците – подготвяме ви изненади, за които ще разберете съвсем скоро!

Регистрацията за участие вече е активна и можете да я откриете на www.conceptcreative.org/hme

Витоша Home Mountain Enduro 2025 е част от календара на Българска федерация колоездене и Столична община и се провежда с подкрепата на Фондация „София Европейска столица на спорта“, Витоша Ски, Ред Бул, Керхер България, Bike Center, Maxxis, Магазини Стената и други приятели!

За повече подробности следете събитието във Facebook: https://www.facebook.com/events/674480895296688/

Biking Tours | Байк лагер Бунтовна 1
2025-06-23 00:00 - 2025-06-27 23:59
Хижа „Бунтовна“ е разположена в сърцето на Средна гора, на около 1200 м надморска височина и предлага пленителна гледка към Пловдивско-Пазарджишкото поле. Базата ѝ е модерна, разполага с чисти и уютни стаи, което е чудесна предпоставка да бъде домакин на нашите байк лагери през лятото на 2025 г. Първият от лагерите е подходящ за по-малките деца на възраст между 9 и 12 години. През петте дни децата ще се запознаят с различните техники на управление на велосипеда в планината и как да го практикуват безопасно по различни терени.

Повече подробности вижте тук: https://www.facebook.com/events/981449977194632/.

AdventureVan | Basecamp Орцево - в сърцето на Западни Родопи
2025-06-27 00:00 - 2025-06-29 23:59
Името Орцево произлиза от думата „хорце“. На времето тук хората са играли най-красивите хора́ от всички околни села – това разказва лицето на Орцево Муса Гулит.

Родопите са едно от най-приятните места за велоприключения, а през тези три дни вие сами ще се убедите в това. Ще покараме в прекрасни махали и селца около най-високото село с постоянни жители на Балканите – Орцево; ще се насладим на местна кухня и уют и ще чуем прекрасни истории от нашия приятел Муса. Ще имаме гледка към Пирин и Рила ,а в същото време ще се потопим в мистиката на западни Родопи.

Подробности вижте тук: https://www.facebook.com/events/3915424585442461/

Biking Tours | Байк уикенд в Балкана
2025-06-28 00:00 - 2025-06-29 23:59
В края на юни ще направим впечатляващо каране в централната част на Стара планина по маршрут с. Енина – хижа „Партизанска песен“ – хижа „Бузлуджа“ – хижа “Българка“ – с. Енина. Ще спим на хижа, на основното било, и ще съзерцаваме невероятни гледки по билото на Балкана.

Подробности вижте тук: https://www.facebook.com/events/1024499366176986/

Байкария | 101 махали
2025-06-28 00:00 - 2025-06-29 23:59
Родопска класика в лежерен стил и без много напрягане. В средата на лятото за два дни ще се раздвижим из билата и живописните селца, накацали по склоновете на Велийца. Разбира се, нощувката е в любимото Орцево, а карането е подходящо за начинаещи и любители на красивите гледки и леките напитки.

Подробности вижте тук: https://tours.bikearea.org/101-mahali/

Biking Tours | Ендуро уикенд в Родопите и Смолян
2025-07-04 00:00 - 2025-07-06 23:59
Това каране представлява истинска експлозия от разнообразни пътеки, включващи предизвикателни терени, внушителни гледки и положителни емоции. Ще се насладим на пътеките над Чепеларе, Гела, Широка Лъка, Смолян и Пампорово.Групата ще бъде ограничена, за да изпитаме максимално удоволствие от карането и емоцията, която ние имаме дарбата, волята и професионализма да създаваме.

За да участваш в това предизвикателство, е необходимо да бъдеш в ТОП физическа форма и да притежаваш отлични умения за спускане по шантави, диви и красиви родопски пътеки. Не на последно място, трябва да сте издръжливи на крясъци, викове и много шум, които се възпроизвеждат в следствие на множеството родопски „о.газми“.

Подробности вижте тук: https://www.facebook.com/events/1335054741174603/

AdventureVan | Триградски потайности из дивите Родопи
2025-07-04 00:00 - 2025-07-06 23:59
През лятото навлизаме все по-дълбоко в Родопа. Знаете ли я Родопа? Омагьосана е! Взима ти душата и завинаги оставаш неин пленник, цял в обятията на нейната атмосфера. Обхваща те властно със своето величие, приковава погледа ти и пълни душата и мислите ти всецяло със своя стихиен образ. Където и да си роден, където и да си живял, вкусиш ли от магията ѝ, не можеш да си тръгнеш. Дърветата ѝ теглят злото и мъката от душата ти и вдъхват спокойствие и топлина. С уханни билета те лекува. Грохотът на водопадите ѝ и устремът на пропастите ѝ ти връщат силата. И душата ти е пак на мястото си, пълна с вяра и надежди! Ей това е Родопа – планина със самодивска душа! Ще изживеем една вълнуваща гоненица на цветове, аромати, вкусове и гледки, като за три дни ще посетим панорамната площадка Орлово око, село Ягодина, село Триград, село Водни пад, село Кестен, Чаирските езера, село Чамла, панорамна площадка Вълчи камък, село Гьоврен. Всичко това само на две колела.

Подробности вижте тук: https://www.facebook.com/events/1150268890212243/

Велоучилище МТБ-БГ | Тренировки в 11 Bike Park – 5-6 юли 2025
2025-07-05 00:00 - 2025-07-06 23:59
След кратка лятна (и морска) ваканция Велоучилище МТБ-БГ се завръща и започваме месец юли с тренировки и обучения в 11 Bike Park. Тъй като предстоящият уикенд се очертава като един от най-горещите за тази година, всички варианти за целодневни и дори полудневни курсове в планината ми се сториха неудачни, а в байкпарка форматът на обучение е интензивен, но по-кратък, така че рискът участниците да „прегреят“ е по-малък. Освен това, както ще видите, в най-горещите следобедни часове няма обявени занятия, тъй като тогава ситуацията ще е „дърво и камък се пукат“.

Първоначално бях обявил в рамките на двата дни почти всички формати групови тренировки, но тъй като нямаше записани за повечето от тях, промених повечето часове в индивидуални уроци. Уточнявам още веднъж, че графикът ми в 11 Bike Park е гъвкав и форматите за тренировка във всеки от часовете могат да бъдат променени, ако до момента няма записани участници за предварително обявените. Т.е. ако ви трябва тренировка във формат, който не е обявен в момента, обадете ми се на тел. 0887321695 и вероятно ще можем да насрочим такава.

Записванията стават чрез сайта на байкпарка: https://book.11bikepark.com/calendar/

Цената на персоналните уроци е 79 лв., а на груповите тренировки 40 лв.

Ride Or Run - Рила 2025
2025-07-05 00:00 - 2025-07-06 23:59
През 2025 г. в спортния календар се завръща едно популярно и нестандартно събитие – изкачването от с. Пастра до яз. Калин в Рила планина, наречено Ride Or Run. След няколкогодишна пауза тази надпревара ще предизвика отново някои от най-добрите атлети в колоезденето и бягането. Характерно за състезанието е това, че неговото трасе предствавлява 15,3 км изкачване по високопланински път с положителна денивелация повече от 1800 метра.

Повече подробности вижте тук: https://www.facebook.com/events/1293628441746432/

Biking Tours | Байк лагер Бунтовна 2
2025-07-07 00:00 - 2025-07-11 23:59
Хижа „Бунтовна“ е разположена в сърцето на Средна гора, на около 1200 м надморска височина и предлага впечатляваща гледка към Пловдивско-Пазарджишкото поле. Базата ѝ е модерна, разполага с чисти и уютни стаи, което е чудесна предпоставка да бъде домакин на вторият ни байк лагер. Лагерът е подходящ за деца на възраст между 12 и 15 години. През петте дни децата ще се запознаят с различните техники на управление на велосипеда в планината и как да го практикуват безопасно по различни терени.

Подробности вижте тук: https://www.facebook.com/events/469591546212947/.

Смолян 360 планинско изследване
2025-07-11 00:00 - 2025-07-13 23:59
Смолян 360 е изследване, преди да е състезание.Да обиколиш сърцето на Родопа, да видиш невероятни гледни точки от скала, пещера, колело или пеша със сигурност ще те разпали!

Състезание:– Колоездене по билото около града: 21 км/ 400D+/50 лв. или 42 км/1300D+/60 лв.– Планинско бягане по билото около града: 21 км/ 400D+/50 лв. или 42 км/1300D+/60 лв.

Допълнителни активности със записване:– Скално катерене– Ендуро колоездене с извозване– Пещери– Поход около града

Предвиждаме забавления за деца и къмпинг зона!

Повече подробности вижте тук: https://www.smolyan360.fun/https://www.facebook.com/events/1172958937317013/

Байкария | Триглавски марципан
2025-07-11 00:00 - 2025-07-13 23:59
Когато в Розовата долина е мръсна жега и хората денем се крият по къщите и сенките, ние се извисяваме в Триглавския масив, за да спускаме най-хубавите му пътеки. И ако в района на Ботев и масива Равнец пътеките са шоколадови, то тук ще търсим най-качествения марципан. Траекторията за този байк уикенд е разчупена и джазова, дело на стари трубадури-пътешественици. Ще прекараме две идилични вечери в чудни и любими старопланински хижи – “Триглав” и “Мазалат”. Заповядайте!

Програмата е подходяща за хора с опит в карането на планински пътеки.

Подробности вижте тук: https://tours.bikearea.org/triglavski-marczipan/

AdventureVan | Родопско равно 2025
2025-07-11 00:00 - 2025-07-13 23:59
„Няма човек, който да обгърне Родопа с един поглед. Няма връх, на който да се изкачиш, та да я познаеш с един поглед. Трябва да я извървиш и да я изстрадаш, та после да я събереш в сърцето си и да я погледнеш – ала трябва да имаш сърце на орел. Не можеш да видиш Родопа с очите си, трябва да я видиш със сърцето си. Със затворени очи, в себе си“.

Магията на приказните Родопи е във всяко стръкче трева, всяко камъче по пътя, във всяка спираща дъха гледка, във всеки полъх на вятъра, в шумоленето на вековните гори.

Попаднеш ли там, те обзема чувство на свобода и със сигурност няма да ти се тръгва от там! А ние ще имаме цели три дни, в които да се потопим изцяло в мистиката и красотата на Родопа.

Ще покараме из китни села, сгушени в склоновете й, изоставени махали, които пазят своите истории, и дълбоки и диви гори, които ще ни накарат да се насладим на родопското безвремие. Ще спим в най-високото село на Балканите, ще посетим меандрите на р.Рибна и ще изкачим най-високия връх на Западни Родопи – Голяма Сютка (2186 м).

Подробности вижте тук: https://www.facebook.com/events/2067226883707298/

Велоучилище МТБ-БГ | Курс за начинаещи – Войнеговци, 12 юли 2025
2025-07-12 00:00 - 23:59
На 12 юли, събота, летните жеги може би ще са по-умерени (ако прогнозите за времето се сбъднат) и това означава, че можем да проведем класическия курс на Велоучилище МТБ-БГ за начинаещи по пътеката „Манчо“ над Войнеговци. За всеки случай ще го започнем по-рано сутринта, за да хванем по-прохладните часове и да приключим в ранния следобед, преди да е станало много горещо по южния склон на планината.

Както вероятно знаете, тази пътека е много забавна и разнообразна, така че дори и напредващи са добре дошли, особено ако не са идвали до момента на друг курс и искат да минат през всички основни техники и упражнения.

Ще се срещнем на площада в Локорско (защото има повече място за паркиране), където ще отметнем „административната част“ (декларации, такси за участие и т.н.), ще направим проверка на велосипедите и начални упражнения за завиване, баланс и др. След това потегляме в посока Войнеговци, като преди селото започва изкачването към в.з. Манчов валог. В края на изкачването ще направим кратка обедна почивка – носете си някаква храна за хапване в гората. След това ни очаква спускането – пътеката е много приятна и лека, като по нея ще можем да упражним на начално ниво някои от важните техники като спиране, завиване, преодоляване на някои видове препятствия. Тъй като пътеката не е много дълга, може да остане време за още едно спускане по нея (ако участниците желаят да се изкачим втори път), а може и да не остане – всеки път е различно.

НИВО: начинаещи*Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.*Във формуляра съм оставил възможност за записване и на ниво напредващи, защото дори и за тях курсът може да е полезен в една или друга насока, особено ако не са идвали до момента на подобно обучение.

МИНИМАЛЕН БРОЙ УЧАСТНИЦИ: 4МАКСИМАЛЕН БРОЙ УЧАСТНИЦИ: 8

ТАКСА: 80 лв./човек

Таксата за участие се заплаща на място в деня на обучението.За читатели с абонамент в МТБ-БГ е предвидена и скромна отстъпка от цената.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ПРОГРАМА:

Събота, 12 юли 2025 г.

08:00 – 08:30 – Регистрация (Локорско, главния площад, https://goo.gl/maps/T7yJcLcbQdu)08:30 – 10:00 – Проверка на велосипедите, начални обяснения и упражнения.10:00 – 11:00 – Изкачване до началото на пътеката и кратка почивка за обяд.11:00 – 15:00 – Спускане по пътеката със спирания за упражнения, последвано евентуално от второ спускане.

В подходящ момент ще направим обедна почивка някъде по пътеката.

Важно! Сутринта може и да е хладно, така че вземете и някоя връхна дреха. Преди да тръгнем към планината, може да оставим излишните дрехи в колите. Носете си достатъчно вода (поне 1 – 1.5 л), защото по маршрута няма чешми, а също и нещо за хапване, тъй като по обяд ще сме в гората.

ЗАПИСВАНЕ

Формуляр за записване: https://forms.gle/mhKUSLChENUfzjE57

Желаещите да участват в мероприятието трябва да се запишат най-късно до 19:00 ч на 10 юли 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 10 юли 2025 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 8 до 14 години ще бъдат допускани в обученията за начинаещи само в присъствието на родител, който да ги наблюдава. Участници на възраст от 15 до 17 години може да бъдат допуснати и в заниманията за напредващи след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/996110732427183/

За въпроси и информация може да ползвате е-mail info.mtbbg@gmail.com или тел. 0887321695.

Велоучилище МТБ-БГ | Курс за напредващи по велотрасе „Пумба“ - 13 юли 2025
2025-07-13 00:00 - 23:59
Изграждането на велотрасе „Пумба“ в Люлин планина над хижа „Бонсови поляни“ превърна този район в идеално място за курс, насочен основно към ниво напредващи. Пътеката е със средна трудност и с множество забавни и интересни елементи, заради които ще преминем през целия набор от основни умения при каране по пресечен терен – спиране, завиване, избор на линия, изпомпване, газене, малко скачане тук-там и др. Преди летните жеги да са се завърнали с пълна сила, ще направим един курс за ниво напредващи там (напреднали също са добре дошли, ако желаят).

Ще се срещнем на паркинга в местността Манастирски (Бонсови) поляни: https://goo.gl/maps/QZFu4GJgJjPC86dU7. До него може да стигнете както на самоход, така и с автомобил през кв. Горна баня. Там ще отметнем „административната част“ (декларации, такси за участие и т.н.), ще направим проверка на велосипедите и начални упражнения за завиване. После тръгваме през хижа „Бонсови поляни“ към вр. Дупевица, но с малко по-особена програма, в която основната цел ще бъде да спуснем общо два пъти цялата дължина на пътеката, но и да градираме трудността на терена.

НИВО: напредващи*

Как да определите нивото си е обяснено тук: https://mtb-bg.com/2016/08/05/tips-2016-mtb-bg-bikeschool-level-test.

*Във формуляра съм оставил възможност за записване и на ниво напреднали, защото дори и за тях курсът може да е полезен в една или друга насока, особено ако не са идвали до момента на подобно обучение.

МИНИМАЛЕН БРОЙ УЧАСТНИЦИ: 4

МАКСИМАЛЕН БРОЙ УЧАСТНИЦИ: 8

ТАКСА: 80 лв./човек

Таксата за участие се заплаща на място в деня на обучението.

За читатели с абонамент в МТБ-БГ е предвидена и скромна отстъпка от цената.

Таксата включва участие в упражнения с инструктор за усвояване на основните техники за каране на планински велосипед.

Таксата НЕ включва застраховки, транспорт, настаняване, храна и други подобни услуги.

ПРОГРАМА:

Неделя, 13 юли 2025 г.

08:00 – Среща и регистрация (паркинга в м. Манастирски поляни/в.з. Люлин, https://goo.gl/maps/QZFu4GJgJjPC86dU7)

8:30 – 9:30 – Проверка на велосипедите, инструктаж, кратки начални обяснения и упражнения.

9:30 – 11:00 – Изкачване до средата на велотрасе „Пумба“ и спускане със спирания и упражнения по долната част на пътеката до хижа „Бонсови поляни“.

11:00-15:00 – Изкачване до вр. Дупевица. Спускане със спирания и упражнения по горната половина на велотрасе „Пумба“. Повторно изкачване до върха (от средата на трасето). Спускане без упражнения по цялото трасе от вр. Дупевица до хижа „Бонсови поляни“.

Важно! Носете си някаква храна за хапване в планината, защото почивка в хижата е предвидена чак след края на обучението – така ще можем да използваме по-хладните часове на деня.

ЗАПИСВАНЕ

Формуляр за записване: https://forms.gle/3fU16Zrvpbs4Y2AH9

Желаещите да участват в мероприятието трябва да се запишат най-късно до 19:00 ч на 11 юли 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 11 юли 2025 г. след 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 18 години или повече.

*Участници от 12 до 14 години могат да участват само в присъствието на родител, който да ги наблюдава. Участници на възраст от 15 до 17 години може да бъдат допуснати без придружител след попълване на декларация за освобождаване от отговорност от страна на родител/настойник.

– Да носят каска и ръкавици по време на упражненията – задължително!

– Препоръчително е да носят и допълнителна защитна екипировка – очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за освобождаване от отговорност.

– Препоръчително е всеки участник да има Планинска застраховка и застраховка „Злополука“.

*Тези застраховки могат да ви спестят разходи в случай на травма, оказване на първа помощ, спасяване в планината и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/711082828365895/

За въпроси и информация може да ползвате е-mail info.mtbbg@gmail.com или тел. 0887321695.

Курс за ранобудни: Първи стъпки в планинското колоездене – София, 17 юли 2025
2025-07-17 07:00 - 09:00
В разгара на лятото сме, горещините са сериозни и едни от най-хубавите часове за каране на колело са рано сутрин. Затова обявяваме този курс за хора, които нямат проблем с ранното ставане и имат желание да научат най-важните и базови техники и концепции за каране на планински велосипед. Обучението е насочено към хора, които имат минимален или дори никакъв опит в карането по пресечен терен и/или които се чувстват много неуверени при каране по такъв. С други думи, това е курс за съвсем начинаещи в планинското колоездене, но все пак за хора, можещи да карат велосипед и притежаващи маунтин байк. Продължителността му е съобразена и с работещите хора, т.е. обучението е кратко (2 часа) и включва най-вече различни видове упражнения в градска (паркова) среда, включваща и асфалт, и пресечен терен. Целта на упражненията е да ви запознаят с правилната позиция върху велосипеда и основните техники на каране при спиране, завиване, баланс и други полезни неща.

Курсът е подходящ както за възрастни, така и за деца над 7 години, стига последните да не се притесняват от присъствието на възрастни. При деца на възраст до 10 г. присъствието на родител по време на обучението е задължително.

Срещата е в 07:00 ч при „Белия бар“ и Езерото с лилиите в парк „Борисова градина“, София. Местоположение: https://maps.app.goo.gl/Lx2X2fWCY8bEjNq7A. Продължителността на курса е 2 часа – до 9:00 ч.

НИВО: начинаещи с минимален или никакъв опит в планинското колоездене

МИНИМАЛЕН БРОЙ УЧАСТНИЦИ: 2МАКСИМАЛЕН БРОЙ УЧАСТНИЦИ: 4

ТАКСА: 60 лв./човек (30.68 евро)

Таксата за участие се заплаща на място в деня на обучението.Таксата включва участие в упражнения с инструктор за усвояване на основните техники за каране на планински велосипед.Таксата НЕ включва застраховки, транспорт, настаняване, храна и други подобни услуги.

ЗАПИСВАНЕ

Формуляр за записване: https://forms.gle/vAXV66Q1hsAU6eWW9

Желаещите да участват в мероприятието трябва да се запишат най-късно до 19:00 ч на 16 юли 2025 г. чрез попълване на формуляра. Записвания след този срок ще са възможни само при наличие на незаети места. Посочват се трите имена на участника, възраст, e-mail и телефон за обратна връзка. Местата са ограничени! Събитието ще се проведе само при наличие на минималния брой участници. Окончателно потвърждение за провеждане на курса ще бъде изпратено по e-mail най-късно на 16 юли 2025 г. около 19:00 ч. Моля, проверете и папката СПАМ, защото понякога писмата попадат в нея и не достигат навреме до получателите.

ИЗИСКВАНИЯ КЪМ УЧАСТНИЦИТЕ:

– Да са на възраст 7 години или повече.*

*За участници от 7 до 10 години е задължително присъствието на родител по време на обучението. Участници на възраст от 11 до 17 години могат да участват без присъствие на родител, но е задължително подписването на място на „Декларация за информирано съгласие и освобождаване от отговорност“ от страна на родител/настойник.

– Да носят каска по време на упражненията – задължително!

– Препоръчително е да носят и допълнителна защитна екипировка – ръкавици, очила, наколенки, налакътници и др.

– Да участват с изправен планински велосипед.

– Да са заплатили таксата за участие (заплаща се на място преди започване на обучението).

– Да подпишат пред инструктора Декларация за информирано съгласие и освобождаване от отговорност.

– Препоръчително е всеки участник да има застраховка „Злополука“.

*Тази застраховка може да ви спести разходи в случай на травма, оказване на първа помощ и други неприятни ситуации. Организаторите на събитието не носят отговорност за каквито и да е разходи, възникнали за участниците във връзка с такъв инцидент.

Събитие във Facebook: https://www.facebook.com/events/1267665144936016/

За въпроси и информация може да ползвате е-mail info.mtbbg@gmail.com или тел. 0887321695.

Biking Tours | Байк тур „Из родопските язовири“
2025-07-18 00:00 - 2025-07-20 23:59
В рамките на три дни ще караме колела по бреговете на едни от най-високите и красиви родопски язовири – Голям Беглик, Широка поляна и Доспат.

Подробности вижте тук: https://www.facebook.com/events/542292482186033/

Трявна Ултра 2025
2025-07-18 00:00 - 2025-07-20 23:59
Десето, юбилейно издание на един от популярните планински маратони в България, който включва и две колоездачни дистанции.

Повече информация вижте тук: http://tryavna-ultra.com/.

AdventureVan | MTB Montenegro 2025
2025-07-19 00:00 - 2025-07-26 23:59
През лятото на 2025 г. AdventureVan за пореден път ще се отправят към малката, но много красива и изпълнена с планини държава Черна гора, където ще посетят с колела или пеша някои национални паркове и най-високите им върхове и ще се насладят на домашно приготвена храна с уникален вкус. Вие също може да станете част от това.

Подробности вижте тук: https://www.facebook.com/events/1611428439463456/

ДЛОШ XCO Княжево 2025
2025-07-20 00:00 - 23:59
На 20 юли над Княжево ще се проведе традиционното вече XCO състезание, този път с организатор КК „Васил Левски“, което ще е и Национален шампионат в дисциплината за 2025 г.

Повече информация вижте тук: https://www.facebook.com/events/636833152023198/.
